Z A P I S N I K

sa 04. Izvanredne sjednice Općinskog vijeća Općine Čepin održane 27. rujna 2021. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 13 članova Općinskog vijeća od izabranih 15, te da Općinsko vijeće može pravovaljano odlučivati.

NAZOČNI ČLANOVI OPĆINSKOG VIJEĆA:

1. Robert Periša

2. Boris Marks

3. Dino Modrić

4. Ksenija Rajtek

5. Miroslav Jerković

6. Tomislava Bareš

7. Velimir Džambić

8. Nives Vidović

9. Vjekoslav Ćurić

10. Dino Arambašić

11. Dario Skočibušić

12. Marija Čačić

13. Marko Brekalo

SJEDNICI NISU NAZOČNI:

1. Zoran Horvat

2. Dražen Arnold

Sjednici su također nazočni: zamjenik općinskog načelnika Ivan Žeravica, viši savjetnik Željko Mamić, pročelnik Krešimir Crnković, v.d. pročelnice Marica Beraković.

Predsjednik Općinskog vijeća upoznao je nazočne sa predloženim Dnevnim redom.

Općinsko vijeće Općine Čepin jednoglasno je usvojilo predloženi Dnevni red, kako slijedi:

DNEVNI RED

1.Donošenje Odluke o davanju suglasnosti za provedbu ulaganja na području Općine Čepin za

projekt “Rekonstrukcija i opremanje sportske građevine “Livana”

TOČKA 1. DONOŠENJE ODLUKE O DAVANJU SUGLASNOSTI ZA PROVEDBU

ULAGANJA NA PODRUČJU OPĆINE ČEPIN ZA PROJEKT

“REKONSTRUKCIJA I OPREMANJE SPORTSKE GRAĐEVINE “LIVANA”

S ovom točkom Dnevnog reda nazočne je upoznao zamjenik općinskog vijeća Ivan Žeravica, te naveo kako je već jednom bila donesena odluka o provedbi mjere 7.4. za projekt “Rekonstrukcija i dogradnja sportsko rekreacijskog centra “Livana”, a koji projekt tada nije prošao jer je državni stav bio da prednost treba dati izgradnji dječjih vrtića. Natječaj je ponovno otvoren i na isti je prijavljen sportsko rekreacijski centar “Livana”. Istim je predviđena ne samo rekonstrukcija tog objekta, nego i njegova dogradnja s novim modernim svlačionicama, malim terenom, umjetnom travom, rasvjetom, sustavom navodnjavanja, uredskom opremom, namještajem, fitness opremom itd. Ukupna vrijednost je sveukupno nešto više od 9 milijuna kuna gdje je nivo s odnosom razine sufinanciranja 90%.

Predsjednik Općinskog vijeća otvara raspravu.

Član Općinskog vijeća M. Brekalo postavio je pitanje u kojem omjeru sufinancira Općina, a u kojem omjeru Republika Hrvatska.

Odgovor je dao zamjenik općinskog načelnika Ivan Žeravica.

Budući da više nije bilo pitanja predsjednik Općinskog vijeća zaključuje raspravu i stavlja na glasovanje prijedlog Odluke o davanju suglasnosti za provedbu ulaganja na području Općine Čepin za projekt “Rekonstrukcija i opremanje sportske građevine “Livana”.

Općinsko vijeće Općine Čepin jednoglasno je donijelo

ODLUKU

o davanju suglasnosti za provedbu ulaganja

na području Općine Čepin za projekt

“Rekonstrukcija i opremanje sportske građevine “Livana”

(Odluka o davanju suglasnosti za provedbu ulaganja sastavni je dio Zapisnika)

Sjednica je zaključena u 19,08 sati.

ZAPISNIČAR:

Mladenka Bagarić

KLASA: 021-05/21-01/16

URBROJ: 2158/05-21-1

Čepin, 27. rujna 2021.

PREDSJEDNIK

OPĆINSKOG VIJEĆA

Robert Periša, dipl.oec.